Lidmate moet selfondersoek doen | Netwerk24
Lidmate moet selfondersoek doen
Deur Theo Geldenhuys, Weskus 11 Februarie 2019 00:00
In die lig van verskeie menings oor die afname in lidmate van seker meeste van die kerke, wil ek net die volgende deurgee.
Ek en my vrou het 'n paar jaar gelede ook geworstel met "die dominee dit en die kerk dat" en gedink om so 'n bietjie andersheid by ander kerke te gaan soek. Ná selfondersoek het ons agtergekom dat ons self die probleem is, en het met 'n nuwe ingesteldheid kerk toe gegaan.
Die fokus was wat kan ons uit daardie dag se boodskap vir onsself neem, en, glo my, daar is altyd pitkos vir die siel.
Ons geniet ons kerkdienste, ongeag wie preek en hoe daardie persoon preek. Probeer dit, dit verander jou geestelike lewe.